OzLabs/hebrew-wiki-articles huggingface dataset:
The Andrew Lloyd Webber Collection

The Andrew Lloyd Webber Collection (בעברית: האוסף של אנדרו לויד ובר) הוא אלבום האוסף המשותף הראשון של הזמרת-יוצרת האנגלייה שרה ברייטמן והמלחין הבריטי אנדרו לויד ובר. אלבום האוסף יצא לאור בשנת 1997, בהוצאת חברות התקליטים פולידור רקורדס ורילי יוזפול רקורדס. במסגרת האלבום, הקליטה ברייטמן שירים שנלקחו ממחזמרים ידועים כמו "פנטום האופרה", "שיר וריקוד" ו"אוויטה".<ref></ref> במרוצת השנים, הוכר כאלבום השלישי הנמכר ביותר של ברייטמן בארצות הברית.<ref></ref>

אלבום האוסף הגיע למקום הראשון במצעד האלבומים השוודי.

== רקע והוצאה ==
The Andrew Lloyd Webber Collection כולל שירים שנלקחו ממחזמרים שונים כדוגמת "The Phantom of the Opera" ו-"Wishing You Were Somehow Here Again", הלקוחים מתוך המחזמר, "פנטום האופרה". אלבום האוסף זכה להצלחה רבה בארצות הברית, שם הפך לאלבומה השלישי הנמכר ביותר של ברייטמן.

בנוסף לכך, נחשב The Andrew Lloyd Webber Collection לאלבום המשך של Sarah Brightman Sings the Music of Andrew Lloyd Webber (1992).<ref></ref><ref></ref>

== הצלחה מסחרית ==
האלבום הגיע לראשונה למקום ה-110 במצעד הבילבורד 200 ושהה בו במשך 17 שבועות.<ref></ref> במצעד אלבומי הקרוסאובר הקלאסיים של בילבורד, הגיע למקום השני ובמצעד האלבומים הקלאסיים הגיע למקום השני גם כן.<ref></ref><ref></ref> איגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מ-500,000 עותקים במדינה.<ref></ref>

ב-23 באוגוסט 2009, פרסם מגזין בילבורד כתבה רשמית בה היה כתוב שמכירות האלבום במדינה עומדות על 787,000 עותקים.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|787,000
|}

== קישורים חיצוניים ==

== הערות שוליים ==

קטגוריה:אלבומי אוסף מ-1997
קטגוריה:אלבומי אוסף של שרה ברייטמן
קטגוריה:אלבומים משותפים
קטגוריה:אלבומי אוסף באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת פולידור רקורדס
קטגוריה:אלבומי חברת רילי יוזפול רקורדס
יחסי אוסטריה–מונטנגרו

יחסי אוסטריה–מונטנגרו הם יחסי החוץ המתקיימים בין אוסטריה למונטנגרו.

==היסטוריה==
נסיכות מונטנגרו כוננה יחסים עם האימפריה האוסטרו-הונגרית בשנת 1879. עם פרוץ מלחמת העולם הראשונה חברה ממלכת מונטנגרו לממלכת סרביה נגד מעצמות המרכז, ובכלל זה האימפריה האוסטרו-הונגרית, ובינואר 1916 נכבשה מונטנגרו על ידי מעצמות המרכז, ונשארה תחת כיבוש אוסטרי-גרמני עד לאחר המלחמה.

במהלך מלחמת העולם השנייה, הייתה אוסטריה מסופחת בידי גרמניה הנאצית, אשר בתורה כבשה את יוגוסלביה ב-1941. עם סיום הכיבוש של בעלות הברית באוסטריה ב-1955, הכריזה אוסטריה על נייטרליות במלחמה הקרה המתפתחת. גם יוגוסלביה הייתה נייטרלית, אולם נטתה מעט לצד ברית ורשה. בעקבות מלחמות יוגוסלביה, פורקה יוגוסלביה והפכה ל"איחוד של סרביה ומונטנגרו", אשר הסתיים ב-2006.

ב-12 ביוני 2006 כוננו שתי המדינות יחסים דיפלומטיים.

==יחסים כלכליים==
סך הסחר בין שתי המדינות בשנת 2013 הסתכם בכ-37.4 מיליון אירו, מתוכם היבוא הסתכם ב-33.5 מיליון אירו והיצוא ל-3.9 מיליון אירו. ההשקעות הישירות מאוסטריה בשנת 2013 הסתכמו ב-12.2 מיליון אירו.

סך הסחר בין שתי המדינות בשנת 2012 הסתכם בכ-36.9 מיליון אירו, מתוכם היבוא הסתכם ב-32.7 מיליון אירו והיצוא ל-4.2 מיליון אירו. ההשקעות הישירות מאוסטריה בשנת 2012 הסתכמו ב-9.4 מיליון אירו.

סך הסחר בין שתי המדינות בשנת 2011 הסתכם בכ-39.1 מיליון אירו, מתוכם היבוא הסתכם ב-33.9 מיליון אירו והיצוא ל-5.2 מיליון אירו. ההשקעות הישירות מאוסטריה בשנת 2011 הסתכמו ב-11.5 מיליון אירו.

סך הסחר בין שתי המדינות בשנת 2010 הסתכם בכ-52.04 מיליון אירו, מתוכם היבוא הסתכם ב-49.2 מיליון אירו והיצוא ל-2.8 מיליון אירו. ההשקעות הישירות מאוסטריה בשנת 2010 הסתכמו ב-57.7 מיליון אירו.

==יחסים דיפלומטיים==
אוסטריה מחזיקה במונטנגרו שגרירות בפודגוריצה וקונסוליה כללית בבודווה. מאידך, מונטנגרו מחזיקה שגרירות באוסטריה בווינה וקונסוליות באייזנשטדט ובאינסברוק.

==קישורים חיצוניים==

==הערות שוליים==
Encore (אלבום של שרה ברייטמן)

Encore (בעברית: הַדְרָן) הוא אלבום האולפן המשותף השלישי של הזמרת-יוצרת האנגלייה שרה ברייטמן והמלחין הבריטי אנדרו לויד ובר. האלבום יצא לאור ב-23 באפריל 2002, בהוצאת חברת התקליטים רילי יוזפול רקורדס. האלבום כולל שירים בסגנון הפופ אופראי וסגנון מוזיקת העולם.

האלבום הגיע למקום הראשון במצעד האלבומים השוודי.

== רקע והוצאה ==
עבור Encore, הקליטה שרה ברייטמן מחדש ביחד עם סטיב בארטון את השיר "Think of Me", הלקוח מהמחזמר, "פנטום האופרה". כמו כן, ביצעה ברייטמן באלבום את השיר "Memory", בגרסה מחודשת בשפה האיטלקית. את Encore הפיק אנדרו לויד ובר, שהיה שותף לכתיבת והלחנת חלק מהשירים שנכללו בו.<ref></ref>

האלבום כולל בדיוק את אותם השירים שנכללו באלבום האוסף השני של ברייטמן, Classics, אך בנוסף אליהם, צורפו גם ארבעה שירים חדשים.<ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2002
קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת רילי יוזפול רקורדס
The Very Best of 1990–2000

The Very Best of 1990–2000 (בעברית: הַטּוֹב בְּיוֹתֵר 1990–2000) הוא אלבום האוסף הראשון של הזמרת-יוצרת האנגלייה שרה ברייטמן.<ref></ref> האלבום יצא לאור ב-28 במאי 2001, בהוצאת חברת התקליטים איסט וסט רקורדס. אלבום האוסף יצא לאחר צאת אלבום האולפן השביעי של ברייטמן, La Luna.

אלבום האוסף הגיע למקום השמיני במצעד האלבומים ההולנדי.

== רקע והוצאה ==
The Very Best of 1990–2000 הופק על ידי פרנק פיטרסון, בדומה לאלבומים נוספים של ברייטמן. הוא מאגד את מיטב להיטיה משנת 1990 עד שנת 2000. איגוד תעשיית ההקלטות השוודי (GLF) העניק לו את תואר הזהב, על מכירות של 40,000 עותקים במדינה, דבר שהפך אותו לאחד מהאלבומים הנמכרים ביותר במדינה בשנה בה יצא.

בהולנד, נמכר The Very Best of 1990–2000 בלמעלה מ-80,000 עותקים, דבר אשר הקנה לו שם את תואר הפלטינה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הולנד (NVPI)
|פלטינה
|80,000
|-
!שוודיה (GLF)
|זהב
|40,000
|}

== קישורים חיצוניים ==

== הערות שוליים ==

קטגוריה:אלבומי אוסף מ-2001
קטגוריה:אלבומי אוסף של שרה ברייטמן
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת איסט וסט רקורדס
אאוטו אביו קוסטרוזיוני 815

אאוטו אביו קוסטרוזיוני 815 (באיטלקית: Auto Avio Costruzioni 815, קרוי גם: AAC Tipo 815 וגם: AAC 815 וגם: Ferrari 815) היא מכונית הספורט הראשונה שנבנתה על ידי אנצו פרארי, מייסד ומנהל יצרנית רכבי הספורט וולטר בראון שמאוחר יותר שינה את שמה לפרארי

=="אאוטו אביו קוסטרוזיוני 815"==

* בראש פרויקט ייצור הדגם עמד המהנדס "Alberto Massimino" 
* יוצרו 2 יחידות
* דגם פתוח ללא שמשות, מלבד שמשה קדמית רוחבית
* 2 מושבים
* מנוע קדמי
* מנוע בנזין
* 4 מאיידים מתוצרת "וובר"
* מוטות החבור במנוע נלקחו מדגם פיאט 1100 (דור ראשון שיוצר בין השנים 1939–1953
* שלדת הדגם נלקחה מדגם פיאט 508 באלילה מתוצרת פיאט
* מערכת היגוי - מצד ימין
* הדגם היה קרוי "815" בעקבות מנוע 8 הצילינדרים בנפח 1.5 ליטר
* "אאוטו אביו קוסטרוזיוני 815" השתתפה במרוץ מילה מילייה בשנת 1940. בין השנים 1940–1948 הדגם נטל חלק ב-14 מרוצי מכוניות בהשתתפות נהגי המרוצים: "Lotario Rangoni" , אלברטו אסקרי, "Enrico Beltracchini" 

== תמונות ==
<gallery mode="packed" heights="120">
קובץ:Auto Avio Costruzioni 815 (5742979800).jpg | "אאוטו אביו קוסטרוזיוני 815"
קובץ:Auto Avio Costruzioni 815 (5742439081).jpg | "אאוטו אביו קוסטרוזיוני 815"
קובץ:Auto Avio Interieur.JPG | "אאוטו אביו קוסטרוזיוני 815" - מבט לתא הנהג ולוח מחוונים
קובץ:AAC 815 engine.jpg | "אאוטו אביו קוסטרוזיוני 815" - מבט למנוע
קובץ:Car Musée Enzo Ferrari 0001.JPG | "אאוטו אביו קוסטרוזיוני 815"
קובץ:Car Musée Enzo Ferrari 0063.JPG | "אאוטו אביו קוסטרוזיוני 815"
קובץ:Car Musée Enzo Ferrari 0064.JPG | "אאוטו אביו קוסטרוזיוני 815"
קובץ:Auto Avio 815 1940 vhl 1.JPG | "אאוטו אביו קוסטרוזיוני 815"
קובץ:Auto Avio 815 1940 vhl 2.JPG | "אאוטו אביו קוסטרוזיוני 815"
קובץ:Emblem Auto Avio.JPG | לוגו הדגם, מעל מכסה (רשת) הרדיאטור
</gallery>

==ראו גם==
* אנצו פרארי

== קישורים חיצוניים ==

* 
* 

==הערות שוליים==

קטגוריה:מכוניות ספורט
קטגוריה:מכוניות מרוץ
קטגוריה:רכבי פרארי
קטגוריה:כלי רכב איטלקיים
קטגוריה:דגמי מכוניות שהושקו ב-1940
חורשים בבוץ

חורשים בבוץ הוא אלבום האולפן המשותף הראשון של הראפרים הישראלים לוקץ' וסגול 59 (בתור "סדרני העבודה"), האלבום יצא לאור ב-21 בדצמבר 2018 בהפקתם של סגול 59 ואורי שוחט.

== רשימת רצועות ==

== קישורים חיצוניים ==

קטגוריה:אלבומי סגול 59
קטגוריה:אלבומים שהופקו על ידי אורי שוחט
קטגוריה:אלבומים משותפים
קטגוריה:אלבומי קאנטרי
אבוד (אלבום)

אבוד הוא אלבום אולפן משותף של הראפר נורוז והמפיק המוזיקלי אורי שוחט. יצא לאור ב-24 במרץ 2019 דרך חברת התקליטים NMC.

== רקע והפקה ==
את האלבום הפיק במלואו המפיק המוזיקלי הישראלי אורי שוחט, דמות רבת השפעה בהיפ הופ הישראלי. נורוז ושוחט יצאו יחד לסיבוב הופעות בשם "הטור האבוד" לכבוד יציאת האלבום.

לחלק משירי האלבום יצאו וידאו קליפים: "עמוק מדי", "מייקל ג'קסון" ו"לילה". מהאלבום יצא כסינגל השיר "לילה".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומים משותפים
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי היפ הופ ישראליים
Twilight (פסקול)

Twilight: Original Motion Picture Soundtrack הוא פסקול הסרט "דמדומים", אשר יצא לאור ב-4 בנובמבר 2008, על ידי חברות התקליטים אטלנטיק רקורדס ו-Chop Shop. מתוך הפסקול יצאו שני סינגלים: "Decode" ו-"".

עם יציאתו, נכנס הפסקול אל המקום הראשון במצעד הבילבורד 200.

== רקע ויציאה ==
בשבוע הראשון לצאתו, התברג האלבום במקום ה-1 במצעד הבילבורד 200, עם מכירות של כ-165,000 עותקים. פסקול זה היה לפסקול הראשון מאז פסקול הסרט "8 מייל", אשר הצליח לנחות במקום הראשון במצעד.

במרוצת השנים, העניק איגוד תעשיית ההקלטות האמריקאי את תואר הפלטינה הכפולה לאלבום, על מכירות של למעלה משני מיליון עותקים במדינה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|10,000
|-
!אוסטרליה (ARIA)
|פלטינה 2×
|140,000
|-
!ארצות הברית (RIAA)
|פלטינה 2×
|2,807,000
|-
!איטליה (FIMI)
|זהב
|35,000
|-
!בריטניה (BPI)
|פלטינה
|300,000
|-
!גרמניה (BVMI)
|פלטינה
|200,000
|-
!הונגריה (MAHASZ)
|זהב
|3,000
|-
!מקסיקו (AMPROFON)
|זהב
|40,000
|-
!ניו זילנד (RMNZ)
|פלטינה
|15,000
|-
!פולין (ZPAV)
|זהב
|10,000
|-
!צרפת (SNEP)
|פלטינה
|100,000
|}

== Twilight: The Score ==

Twilight: The Score הוא פסקול של המלחין האמריקאי קרטר בורוול. הפסקול יצא לאור ב-9 בדצמבר 2008, על ידי חברת התקליטים אטלנטיק רקורדס. הפסקול זכה להצלחה נאה, כאשר נכון ליוני 2010, מכירותיו בארצות הברית עומדות על כ-218,000 עותקים.

עם יציאתו נכנס הפסקול אל המקום ה-65 במצעד הבילבורד 200.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-2008
קטגוריה:פסקולי סרטים
קטגוריה:אלבומים שהגיעו למקום הראשון בניו זילנד
קטגוריה:אלבומים זוכי פרס המוזיקה האמריקאית
USMLE

United States Medical Licensing Examination (בחינת הרישוי ברפואה של ארצות הברית; USMLE) היא בחינה בת שלושה שלבים הנדרשת לקבלת רישיון לעסוק ברפואה בארצות הברית, אשר נערכת על ידי המועצה הלאומית לרפואה (FSMB) והמועצה הלאומית לבחינות רפואיות (NBME). הבחינה מיועדת למקומיים וזרים, בעלי תואר MD, המעוניינים לעסוק ברפואה במדינה.

== מטרת הבחינה ==
הבחינה נועדה לבחון את היכולת של הנבחן ליישם ידע, מושגים ולהפגין מיומנויות טיפוליות יסודיות אשר מהוות בסיס לטיפול בטוח ויעיל בחולים<ref></ref>. לפני ייסוד המבחן, ב-1996, היו בארצות הברית בחינות רבות שנועדו להכשרה במדינות או מחוזות מסוימים. לכן התעורר צורך בבחינה אחידה שתהיה תקפה בכל אזורי המדינה ותוודא שכל הרופאים עברו את אותו מסלול הכשרה ללא קשר לאוניברסיטה או למדינה בה למדו. בחינת ה-USMLE נולדה כמענה לצורך זה<ref></ref>.

== שלבי הבחינה ==

=== שלב 1 ===
=== שלב 2 ===
=== שלב 3 ===

== קישורים חיצוניים ==
* 
* [https://www.usmle.org/ אתר הבחינה]

== הערות שוליים ==

קטגוריה:לימודי רפואה
קטגוריה:ארצות הברית: בריאות ורפואה
קטגוריה:מבחנים
רנו KZ

רנו KZ (בצרפתית: Renault KZ) היא מכונית משפחתית מסוג טורפדו, מתוצרת יצרנית הרכב הצרפתית רנו אשר יוצרה בין השנים 1923–1933 בצרפת.

המתחרים הגדולים היו: דגם סיטרואן סוג B12 ודגם פיג'ו סוג 177.

==דגמים==
* "Type KZ".
* "1 Type KZ" - יוצר משנת 1927.
* "2 Type KZ" - יוצר משנת 1927.
* "3 Type KZ" - יוצר משנת 1927.
* "4 Type KZ" - יוצר משנת 1927.
* "5 Type KZ" - יוצר משנת 1930.
* "7 Type KZ" - יוצר בין השנים 1923 - 1931.
* "11 Type KZ" - יוצר משנת 1933, כולל מוניות מהדגם (יוצרו 2,400 יחידות מהסדרה).

==מאפיינים==
* יוצרה במספר גרסאות: 4 דלתות טורפדו, 4 דלתות סדאן, 4 דלתות קבריולה, ו-2 דלתות טנדר.
* מנוע קדמי.
* מנוע בנזין.
* מנוע הנעה אחורית.

== תמונות ==
<gallery mode="packed" heights="120"; gallery caption=>
קובץ:Renault Type KZ Torpedo 4 1923 Front.JPG |"רנו KZ" דגם "טורפדו" שנת 1923
קובץ:Renault Type KZ 2 Limousine 1927-1928 schräg 1.JPG | "רנו KZ 2"
קובץ:1931 Renault KZ 5, 4cylinders, 2120 cm3, 11hp pic1.JPG | "רנו KZ 5", שנת 1931
קובץ:1931 Renault KZ 5, 4cylinders, 2120 cm3, 11hp pic2.JPG | "רנו KZ 5", שנת 1931
קובץ:1931 Renault KZ 5, 4cylinders, 2120 cm3, 11hp pic5.JPG | "רנו KZ 5", שנת 1931
קובץ:Taxi-Renault-KZ11-1933.JPG | "רנו KZ 11", שנת 1933 - מונית
</gallery>

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מוניות
KZ
קטגוריה:דגמי מכוניות שהושקו ב-1923
קטגוריה:מכוניות צרפתיות
יצחק וסרלאוף

יצחק שמעון וסרלאוף (נולד ב-14 באוגוסט 1992, ט"ו באב ה'תשנ"ב) הוא שר הנגב, הגליל והחוסן הלאומי וחבר הכנסת מטעם עוצמה יהודית. שימש גם כמנכ"ל המפלגה.

== ביוגרפיה ==
יצחק וסרלאוף נולד בעיר העתיקה בירושלים לרב יששכר, רב ואיש חינוך, ראש הישיבה התיכונית "אהבת חיים" בכוכב השחר. הוא למד בישיבה התיכונית "נתיב מאיר", ובמקביל שימש מדריך ובהמשך קומונר בסניף בני עקיבא בעיר העתיקה. בגיל 17 מונה לסגן יו"ר צעירי מפלגת האיחוד הלאומי.

למד בישיבת ההסדר במעלות, התגייס במרץ 2012 לחטיבת גולני ושירת כלוחם בפלוגה ב׳ של גדוד 12. לאחר תום שירותו הצבאי, המשיך ללמוד בישיבת ההסדר בבית שאן. בשנת 2014 החל ללמוד בכולל בישיבת "אורות אביב" בשכונת שפירא, בראשות הרב אחיעד אטינגר. בשנת 2018 נסגר הכולל, ווסרלאוף עבר ללמוד בישיבה הגבוהה "עוז ואמונה" בדרום תל אביב אותה הקים יחד עם הרב אטינגר, שנרצח בהמשך בפיגוע ליד אריאל. לאחר הרצח הקים את עמותת "אחיעד", הפועלת למען הקניית צביון דתי לשכונות נווה שאנן ופלורנטין באמצעות הפעלת גרעין תורני, ולמען שינוי סדר העדיפויות הלאומי כך שמשאבים רבים יותר יופנו לשכונות אלה.

וסרלאוף פעיל במאבק לגירוש המסתננים האפריקאיים מדרום תל אביב.<ref></ref> החל מהבחירות לכנסת העשרים ואחת שובץ ברשימת "עוצמה יהודית", והתמודד לכנסת כחבר ברשימות השונות בהן לקחה מפלגתו חלק. בשנת 2022 הנחה את האזכרה השנתית לזכרו של הרב מאיר כהנא ודיבר בשבחו.

בבחירות לכנסת העשרים וחמש שובץ וסרלאוף במקום החמישי ברשימת הציונות הדתית – עוצמה יהודית, שזכתה ב-14 מנדטים; וסרלאוף נבחר לכנסת והושבע ב-15 בנובמבר 2022. בממשלת ישראל השלושים ושבע מונה לשר לפיתוח הנגב והגליל. הוא צעיר חברי הכנסת העשרים וחמש וצעיר שרי הממשלה.
==חיים אישיים==
נשוי למוריה, משפטנית באגף ייעוץ וחקיקה במשרד המשפטים, לזוג נולדו שלושה ילדים. המשפחה מתגוררת החל מיולי 2023 בצפון תל אביב.

וסרלאוף הוא סטודנט למשפטים בקמפוס אור יהודה של הקריה האקדמית אונו.

== קישורים חיצוניים ==

* 
* 
* [https://g.co/kgs/RwfwbJ7 ליאת רון], יצחק וסרלאוף, [https://finance.walla.co.il/item/3636953?utm_campaign=socialbutton&utm_content=whatsapp&utm_medium=sharebutton&utm_source=whatsapp&utm_term=social דיוקנו של שר שנוי במחלוקת] באתר [https://www.walla.co.il/ וואלה], 19 בינואר 2024
* 
* 
* 
* [https://www.knesset.tv/knesset-members/47193/ יצחק שמעון וסרלאוף], באתר ערוץ כנסת

== הערות שוליים ==

קטגוריה:פוליטיקאים ישראלים
קטגוריה:פעילי עוצמה יהודית
קטגוריה:תל אביב-יפו: חברי הכנסת
קטגוריה:בוגרי בני עקיבא
קטגוריה:בוגרי ישיבת מעלות
קטגוריה:בוגרי ישיבת נתיב מאיר
קטגוריה:פעילי האיחוד הלאומי
קטגוריה:ציונות דתית: חברי כנסת
קטגוריה:חברי הכנסת העשרים וחמש
קטגוריה:חברי הכנסת מטעם עוצמה יהודית
קטגוריה:שרי ממשלת ישראל השלושים ושבע
קטגוריה:ישראלים שנולדו ב-1992
קו 12 (הרכבת התחתית של מדריד)

קו 12 של הרכבת התחתית של מדריד (בספרדית: línea 12) הוא קו רכבת תחתית במערכת הרכבת התחתית של מדריד. הקו, שנפתח בשנת 2003 ממלא תפקיד חשוב במערכת ומקשר בין תחנות וקווים רבים במערכת הרכבת התחתית והרכבת הפרברית. הקו, בשונה משאר הקווים אינו עובר בכלל במדריד. הוא נוסע במסלול מעגלי סביב הפרברים הדרומיים של מדריד אך לא נכנס לעיר. המסלול של הקו מסומן בצבע ירוק זית ופועלות בו 28 תחנות, לאורך יותר מ-40 קילומטר מקצה לקצה.

קו זה, אשר נפתח בשנת 2003, הוא קו הרכבת התחתית האחרון שנפתח. מאז פתיחתו לא נפתחו עוד קווים חדשים, אך פותחו והורחבו הקווים הקיימים.

== מסלול הקו ==
הקו, בשונה משאר הקווים, אינו עובר בכלל במדריד, אלא נוסע במסלול מעגלי סביב הפרברים הדרומיים של העיר. במסלולו הוא חוצה את הפרברים: חטאפה, לגאנס, אלקורקון, מוסטולס ופואנלבראדה. הקו אינו פוגש בקווים אחרים של הרכבת התחתית של מדריד אך הוא נפגש עם שלושה קווים של הרכבת הפרברית של מדריד.

== קישורים חיצוניים ==

* 

קטגוריה:קווי הרכבת התחתית של מדריד
קטגוריה:חטאפה
עיקול פרסת הסוס

עיקול פרסת הסוס כפי שנראה מהתצפית (2016)עיקול פרסת הסוס כפי שנראה מהתצפית (2015)
עיקול פרסת הסוס (באנגלית: Horseshoe Bend) הוא נפתול של נהר קולורדו בצורת פרסת סוס, בסמוך לעיר פייג', באריזונה שבארצות הברית.

עיקול פרסת הסוס נמצא כ-8 קילומטרים במורד הזרם מסכר קניון גלן ואגם פאוול בתוך אזור הנופש הלאומי קניון גלן, וכ-4.4 קילומטרים מדרום-מזרח לפייג'.

המקום נגיש באמצעות הליכה רגלית של כ-2.4 קילומטרים ממתחם חניה הסמוך לכביש 89 בדרום-מזרח פייג', ניתן לצפות בעיקול גם ממצוק תלול שעליו.

התצפית היא כ-1,300 מטר מעל פני הים, בעוד שהנהר זורם בגובה של 980 מטר, כלומר תצפית מגובה של 300 מטר.

לאחר הפניות למיקום ברשתות החברתיות בשנת 2018, גדל מספר המבקרים במקום באופן משמעותי.

== קישורים חיצוניים ==

* 

== הערות שוליים ==

קטגוריה:אריזונה: גאוגרפיה
קטגוריה:נהר הקולורדו
מאיר עזורי

מאיר עזורי (נולד בשנת 1975) הוא קצין צה"ל בדרגת אלוף-משנה. שימש מפקד שייטת ספינות הטילים.

==ביוגרפיה==
עזורי התגייס לצה"ל ב-1993 והוא בוגר קורס חובלים.

שירת כמפקד דבורה בפלגה 916, פיקד על מוצב שליטה אזורי באשדוד, שימש מפקד סיירת בפלגה 916 וסגן מפקד הפלגה. ב-2001 עבר לשרת בשייטת ספינות הטילים ושימש קצין גנ"ק באח"י כידון. ב-2003 מונה למפקד אח"י תרשיש ושימש בתפקיד עד 2004. ב-2008 מונה לראש מדור בענף מבצעי ים וב-2009 לראש לשכת מפקד חיל הים. ב-2011 מונה למפקד בית הספר לפיקוד ימי. ב-2012 מונה למפקד אח"י חנית. ב-2014 מונה למפקד פלגה 33, פלגת ספינות הטילים סער 5. ב-2017 מונה לראש מחלקת מבצעים של חיל הים.

באוגוסט 2019 מונה למפקד שייטת ספינות הטילים, שירת בתפקיד עד ספטמבר 2021.

עזורי בעל תואר ראשון בהנדסת תעשייה וניהול ותואר שני בניהול מאוניברסיטת חיפה הוא בוגר קורס מפקדי חטיבות בזרוע היבשה והמכללה לביטחון לאומי. נשוי ואב לארבעה.

==קישורים חיצוניים==

==הערות שוליים==

קטגוריה:אלופי-משנה בחיל הים
קטגוריה:מפקדי שייטת ספינות הטילים
קטגוריה:מפקדי ספינות טילים
קטגוריה:בוגרי אוניברסיטת חיפה
קטגוריה:ישראלים שנולדו ב-1975
Clair

Clair (בעברית: קלייר) הוא שיר פופולרי של הזמר-היוצר האירי גילברט או'סאליבן, ואחד מהסינגלים עם נתוני המכירה הגדולים ביותר. את השיר כתב או'סאליבן והפיק גורדון מילס, והוא נכלל באלבום "Back to Front" משנת 1972.

== פרטי השיר ==
זהו שיר אהבה של שמרטף לילדה קטנה שהוא חבר קרוב של המשפחה (למעשה הילדה היא בתו של מנהלו של או'סאליבן). בחלקו הראשון של השיר, הטקסט הוא דו-משמעי ואפשר לחשוב שהוא ממבוגר אחד פונה אל מבוגר אחר. הנעימה הקצרה בפתיחה היא מנגינה שאו'סאליבן שורק, לפני שהוא מתחיל לשיר. קלייר האמיתית הייתה בתם בת השלוש של המפיק-מנהל של או'סאליבן, גורדון מילס ואשתו הדוגמנית ג'ו וורינג. בסוף השיר שומעים את הצחקוק של הילדה. "הדוד ריי" שמוזכר בשיר הוא או'סאליבן עצמו, אזכור לשמו האמיתי ריימונד או'סאליבן.

== מצעדים ==
השיר "Clair" היה במקום הראשון במצעד הסינגלים הבריטי במשך שבועיים בנובמבר 1972. בקנדה הגיע השיר למקום הראשון במצעד RPM 100. בסוף דצמבר הגיע השיר למקום השני במצעד בילבורד הוט 100 בארצות הברית, אחרי "Me and Mrs. Jones" של בילי פול ו-You're So Vain" של קארלי סימון. "Clair" היה השיר השני והאחרון של או'סאליבן שהגיע למקום ראשון במצעד "Easy Listening" בארצות הברית, אחרי השיר .

== גרסאות כיסוי ==
* ב-1973 ביצע הזמר ג'וני דורלי גרסה לשיר באיטלקית.
* את גרסת כיסוי של להקת Singers Unlimited סימפל המפיק ג'יי דילה עבור השיר "Players" של Slum Village.
* גרסת כיסוי נוספת באנגלית בוצעה ב-2006 על ידי הזמר הצרפתי Laurent Voulzy באלבומו "La Septième Vague".

== מיקומי שיא ==

===מצעדים שבועיים===
{| class="wikitable sortable"
|-
!align="left"|מצעד (1972-73)
!align="left"|מיקומי שיא
|-
|אוסטרליה Kent Music Report
| style="text-align:center;"|12
|-
|קנדה RPM Top Singles
| style="text-align:center;"|1
|-
|קנדה RPM Adult Contemporary
| style="text-align:center;"|1
|-
|אירלנד (IRMA)
| style="text-align:center;"| 1
|-
|ניו זילנד
| style="text-align:center;"|2
|-
|נורווגיה
| style="text-align:center;"|1
|-
|דרום אפריקה (Springbok Radio)
|align="center"|6
|-
|מצעד הסינגלים הבריטי
| style="text-align:center;"|6
|-
|ארצות הברית בילבורד הוט 100
| style="text-align:center;"| 2
|-
| ארצות הברית Adult Contemporary מגזין בילבורד
| style="text-align:center;"|1
|-
|ארצות הברית Cash Box Top 100
| style="text-align:center;"|3
|}

===מצעדים שנתיים===
{| class="wikitable"
|-
!align="left"|מצעד (1972)
! style="text-align:center;"|מיקום
|-
|הממלכה המאוחדת
| style="text-align:center;"|17
|}

{| class="wikitable sortable"
|-
!align="left"|מצעד (1973)
! style="text-align:center;"|מיקום
|-
|אוסטרליה
| style="text-align:center;"|87
|-
|ארצות הברית בילבורד הוט 100
| style="text-align:center;"|73
|-
|ארצות הברית Cash Box
| style="text-align:center;"|13
|}

==קישורים חיצוניים==

== הערות שוליים ==

קטגוריה:שירי 1972
קטגוריה:שירי גילברט או'סאליבן
קטגוריה:שירים באנגלית
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
אוסף החשמל

אוסף החשמל הוא אלבום האולפן הראשון של הראפר הישראלי דודו פארוק. יצא לאור ב-7 בדצמבר 2018. כל אחד משירי האלבום יצאו כסינגלים ורק לאחר מכן אוחדו לאלבום.

מספר משירי האלבום הגיעו לתחנת הרדיו גלגלצ, שאף הזמינה את פארוק לאולפנה.

== רשימת רצעות ==

== קישורים חיצוניים ==

* 
* 

== הערות שוליים ==

קטגוריה:אלבומי בכורה מ-2018
קטגוריה:אלבומי היפ הופ ישראליים
קטגוריה:אלבומים שהופקו על ידי אורי שוחט
ליבנאו

ליבנאו/שפרוולד (בגרמנית: Lübbenau/Spreewald, בסורבית תחתית: Lubnjow/Błota) היא עיר בת 17,897 תושבים במחוז אוברשפרוואלד-לאוזיץ , במדינת ברנדנבורג שבגרמניה. העיר ממוקמת בשפרוולד, בערך 82 קילומטרים דרום-מזרחית לברלין, בירת גרמניה.

זהו מרכז התיירות הראשי של השפרוולד, שאליו מגיעים עשרות אלפי תיירים מדי שנה. אחד מהכינויים שנתנו לה לאורך השנים היה: "עיר המלפפונים", בזכות תעשיית המלפפונים המסורתית הקיימת בה עד היום.

==גאוגרפיה==
העיירה ליבנאו ממוקמת בחלקו הצפוני של מחוז אוברשפרהוולד-לאוזיץ שבדרום ברנדנבורג, כ-35 ק"מ מערבית לקוטבוס וכ-50 ק"מ צפונית לבירת המחוז, זנפטנברג (Senftenberg).

החלק הצפון-מזרחי של העיר, שכולל את העיר העתיקה של ליבנאו, הרבעים לדה ולייפה וחלקים מן הרבעים בובליץ, קרימניץ, ראגו וצרקוויץ, שוכן בתוך השמורה הביוספרית שפרוולד. לאורך גבולה הצפון-מזרחי של העיר זורם הנהר גרוסס פליס (Großes Fließ), יובל של נהר שפרה.
== היסטוריה ==
ליבנאו הוזכרה לראשונה במסמך מכירות בשנת 1315, אך האמונה היא כי היישוב קדום בהרבה, בשל חפירות מתחת לטירה המקומית, המעידות על התיישבות מהמאה ה-8 או ה-9.

בשנים 1364–1635 הייתה ליבנאו חלק מממלכת בוהמיה. לאחר מכן, עד שנת 1815, הייתה ליבנאו חלק מנסיכות הבוחר מסקסוניה, ומשנת 1815 עד 1918 נשלטה על ידי ממלכת פרוסיה.

== חלוקה מנהלית ==
סירת תיירים על תעלת שפרוולד ברובע לדה של העיר
העיר מורכבת מן הרבעים הבאים:
* ליבנאו/שפרוולד (Lübbenau/Spreewald)
* בישדורף (Bischdorf)
* בובליץ (Boblitz)
* בויכו רבתי (Groß Beuchow), הכולל את בויכו (Klein Beuchow)
* קלסו רבתי (Groß Klessow), הכולל את קלסו (Klein Klessow) ורדליץ (Redlitz)
* ליבנאו רבתי (Groß Lübbenau)
* הינדנברג (Hindenberg)
* ראדן רבתי (Groß Radden), הכולל את ראדן (Klein Radden)
* קיטליץ (Kittlitz), המורכב מאייסדורף (Eisdorf), מליכטנאו (Lichtenau) ומשנפלד (Schönfeld)
* קרימניץ (Krimnitz)
* לדה (Lehde)
* לייפה (Leipe)
* ראגו (Ragow)
* צרקוויץ (Zerkwitz)

==קישורים חיצוניים==

* 

==הערות שוליים==

קטגוריה:ברנדנבורג: ערים
אנה קלנדנינג

אנה קלנדנינג (באנגלית: Anna Clendening; נולדה ב-12 במרץ 1993) הוא זמרת ושחקנית אמריקאית.

== ביוגרפיה ==
קלנדנינג נולדה בצ'אפל היל שבקרוליינה הצפונית, ארצות הברית.

בגיל 14, היא אובחנה כלוקה בחרדה ובדיכאון קשה.

קלנדנינג השתתפה בעונה התשיעית של America's Got Talent, והגיעה עד לרבע הגמר של התוכנית.

ב-22 בפברואר 2019, היא הוציאה את אלבום המוזיקה הראשון שלה, Waves.

ב-12 ביולי 2019, היא הוציאה, בשיתוף פעולה עם פנטומס, את הסינגל "Say It". השיר הגיע, בשיאו, למקום השמיני במצעד הדאנס/מיקס שואו איירפליי ולמקום השביעי במצעד שירי הדאנס/אלקטרוני הדיגיטלי.

ב-9 באוקטובר 2020, היא הוציאה את אלבום המוזיקה השני שלה, Evolve.

קלנדנינג מתגוררת בלוס אנג'לס שבקליפורניה, ארצות הברית.

== קישורים חיצוניים ==

* 

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:שחקניות אמריקאיות
קטגוריה:יוטיובריות אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
חיים קסטן

נבחרת ישראל ב-[[1960. קסטן (מספר 5) בשורה הקדמית שני משמאל]]
חיים קסטן (12 באוקטובר 1935 – 25 בפברואר 2020) היה כדורסלן ומאמן כדורסל ישראלי, בגובה 1.87 מטר, ששיחק, בין היתר, בהפועל חיפה ובנבחרת ישראל. לאחר פרישתו אימן קבוצות כדורסל גברים ונשים.

==ביוגרפיה==
קסטן נולד בחיפה. למד בבית הספר היסודי והתיכון "אחדות" בקריית מוצקין. שירת בצה"ל בפיקוד ההדרכה, ובמסגרת שירות המילואים אימן את נבחרת פיקוד צפון גברים.

קסטן שיחק בקבוצת הנוער של מכבי קריית מוצקין. לאחר מכן עבר למכבי דרום תל אביב ועונת 1954/1955 עלה לקבוצה הבוגרת. בהמשך שיחק בעונת 1956/1957 במכבי חיפה, בעונת 1957/1958 מכבי קריית מוצקין, בין השנים 1959 ל-1966 שיחק קסטן בהפועל חיפה וכן שיחק שתי עונות נוספות בהפועל גבת ולאחר מכן פרש ממשחק פעיל. סך הכל רשם קסטן 12 עונות בליגה הבכירה בישראל, בהן קלע בממוצע של 12.9 נקודות למשחק. בנוסף לכך רשם קסטן 17 הופעות במדי נבחרת ישראל, ובתוך כך השתתף באליפות אירופה בכדורסל 1959 באיסטנבול, במשחקים הקדם אולימפיים בבולוניה - איטליה 1960 ובמכביה החמישית.

לאחר הפרישה, החל קסטן לאמן והשתתף בקורס מאמנים בארצות הברית. קסטן אימן את הפועל חיפה במשך 4 קדנציות - בשנים 1965 עד 1967, 1971, 1980, 1991. ובנוסף לכך בין השנים 1968 עד 1969 אימן קסטן את הפועל גבת יגור. כמו כן אימן קסטן את נבחרת הנערות של ישראל בכדורסל נשים באליפויות אירופה לנערות ביוגוסלביה 1971 ובאיטליה 1973. כן אימן את קבוצות הנשים הפועל חיפה ומכבי קריית מוצקין. לימים נכנס להיכל התהילה של כדורסל הנשים בישראל. בהמשך אימן את נבחרת הכדורסל של בית הספר אורט קריית ביאליק. קסטן היה שותף כמאמן לזכייה במספר אליפויות עם קבוצת הנוער של הפועל חיפה, וב-3 אליפויות של ליגת העל לתיכונים עם אורט קריית ביאליק בשנים 1987 עד 1989. בשנת 1989 זכה באליפות העולם לבתי ספר תיכונים עם אורט קריית ביאליק, שנערכה באורליאן, צרפת. בנוסף לכך, ניהל קסטן את בתי ספר לכדורסל של הפועל חיפה, הפועל נהריה והפועל כרמיאל.

בתחילת שנות ה-80 עבד קסטן בסולל בונה כקניין בניגריה.

נפטר ב-25 בפברואר 2020 ונטמן בבית העלמין בנשר. אחיו, צביקה, היה כדורסלן ומאמן בכרמיאל ובמכבי קריית מוצקין.

==קישורים חיצוניים==

* [https://basket.co.il/all-time-players.asp?PlayerId=10079 חיים קסטן] כחלק מקלעי כל הזמנים, באתר מנהלת הליגה
* [https://basket.co.il/all-time-coaches.asp?CoachId=346 חיים קסטן], מאמני כל הזמנים
* [https://www.anatdraigor.com/101-hof-wbi חיים קסטן], בהיכל התהילה של כדורסל הנשים

* [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81268680780002791&lang=iw_IL אוסף חיים קסטן] מתוך האוספים הדיגיטליים של ספריית יונס וסוראיה נזריאן, אוניברסיטת חיפה

==הערות שוליים==

קטגוריה:בוגרי בית הספר אחדות (קריית מוצקין)
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:כדורסלני הפועל גבת
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:מאמני הפועל חיפה בכדורסל
קטגוריה:כדורסל נשים בישראל
קטגוריה:ישראלים שנולדו ב-1935
קטגוריה:ישראלים שנפטרו ב-2020
לויד ניל

לויד ניל (באנגלית: Lloyd Neal; נולד ב-10 בדצמבר 1950) הוא כדורסלן עבר אמריקאי, אשר שיחק בקבוצת פורטלנד טרייל בלייזרס מליגת ה-NBA בין השנים 1972–1979. ממוצעיו הכוללים לאורך הקריירה הם 11.1 נקודות, 7.7 ריבאונדים ו-1.5 אסיסטים למשחק.

בעונת זכה באליפות ה-NBA כשחקן הטרייל בלייזרס, ובמרץ 1979 הפרישה הקבוצה את גופייתו, עם המספר "36".

==ביוגרפיה==
ניל נולד וגדל בעיר טלבוטון שבג'ורג'יה, ובשנת 1968 החל ללמוד באוניברסיטת המדינה של טנסי. ב-3 עונותיו בקבוצת הכדורסל של האוניברסיטה, בה שיתף פעולה עם טראק רובינסון, רשם ממוצעים של 24.1 נקודות ו-17.9 ריבאונדים למשחק.

בדראפט ה-NBA{{כ}} 1972 נלקח ניל בבחירה ה-31, על ידי פורטלנד טרייל בלייזרס. בעונתו הראשונה ב-NBA קלע 13.4 נקודות והוריד 11.8 ריבאונדים בממוצע למשחק, ובסיומה נבחר לחמישיית הרוקיז של העונה. בעונת סייע לפורטלנד לזכות באליפות ה-NBA הראשונה בתולדותיה, כשקלע 6.8 נקודות למשחק כמחליפם מהספסל של ביל וולטון ומוריס לוקאס. בסיום עונת פרש ניל ממשחק לאחר 7 עונות, בגיל 28.

במרץ 1979 הפריש מועדון הטרייל בלייזרס את גופייתו של ניל, עם המספר "36", ובהמשך זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של ניל, כמו גם אלו של חבריו לקבוצה בוב גרוס, דייב טוורדזיק ולארי סטיל, נחשבת בעיני רבים כ"לא מוצדקת".

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת המדינה של טנסי
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלנים ב-NBA שגופייתם הופרשה
קטגוריה:אמריקאים שנולדו ב-1950
התעמלות קבוצתית אסתטית

שמאלהתעמלות קבוצתית אסתטית (באנגלית: AGG) הוא תחום התעמלות שפותח מ"התעמלות נשים" (בפינית: naisvoimistelu) שמקורה בפינלנד. הענף מזכיר את ההתעמלות האומנותית, אך ישנם כמה הבדלים משמעותיים: בהתעמלות אסתטית הדגש הוא על תנועת גוף גדולה ורציפה והקבוצות גדולות יותר. צוותי ההתעמלות האסתטית מורכבים לרוב מ-6-10 מתעמלות, וחלק מקבוצות הילדים גדולות אף יותר. יתרה מזאת, אין שימוש באביזרים (כגון: כדור, סרט, וחישוק) בתחרויות בינלאומיות. 

הספורט דורש איכויות גופניות כמו גמישות, שיווי משקל, מהירות, חוזק, קואורדינציה ותחושת קצב בהן מודגשות תנועות הגוף בזרימה, באקספרסיביות ובאסתטיקה. ביצוע טוב מתאפיין באחידות ותזמון. תוכנית התחרות מורכבת מתנועות גוף מגוונות ורבות, כמו גלי גוף ונדנדות, איזונים וסיבובים, קפיצות וניתורים, צעדי ריקוד והרמות. 

הפדרציה הבינלאומית להתעמלות אסתטית בקבוצות (IFAGG) הוקמה בשנת 2003. בפדרציה חברות בין השאר אוסטרליה, אוקראינה, איטליה, איי פארו, אסטוניה, ארצות הברית, בולגריה, דנמרק, הונגריה, יוון, יפן, מקסיקו, ניו זילנד, פינלנד, צ'כיה, צרפת, קנדה, רוסיה, וספרד.

== קטגוריות גיל ==
בהתעמלות אסתטית הקבוצות מתחרות בקטגוריות הגיל הבאות: 

* ילדים בקטגוריית 8-10 שנים 
* ילדים בקטגוריה 10-12 שנים 
* ילדים בקטגוריות 12–14 שנים 
* קטגוריית נערות: 14-16 שנים 
* קטגוריה בכירה: מעל 16 

בנוסף, קיימת קטגוריית סטודנטים באוניברסיטה בה מתעמלות צריכות להיות בגיל 17 ומעלה. רק המתעמלים בקטגוריית הנערות והבוגרות מתמודדות בתחרויות בינלאומיות בקטגוריה A, כמו אליפות העולם.

== אליפויות בינלאומיות ==
התחרויות הבינלאומיות בהתעמלות קבוצתית אסתטית מחולקות לתחרויות בקטגוריית A הכוללות אליפות עולם, אליפות יבשתית, תחרויות גביע העולם, תחרויות גביע האתגר (לנערות), ותחרויות בקטגוריית B הכוללות למשל תחרויות בינלאומיות לילדים.

התעמלות קבוצתית אסתטית היא תחום שאינו מוכר כיום על ידי התאחדות ההתעמלות הבינלאומית. אליפות העולם מאורגנת מדי שנה מאז שנת 2000 על ידי הפדרציה הבינלאומית להתעמלות קבוצתית אסתטית(IFAAG).

== הערות שוליים ==

קטגוריה:התעמלות
קטגוריה:ענפי ספורט
Fever (שיר של מדונה)

"Fever" (בעברית: "חוֹם") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן החמישי שלה, Erotica. השיר יצא לאור ב-6 במרץ 1993, כסינגל הרביעי מתוך האלבום, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום השישי במצעד הסינגלים הבריטי.

== רקע וכתיבה ==
במקור, השיר הוא חידוש לשיר "Fever", של ליטל וילי ג'ון, אך בשונה מהמקור, הוא הופק מחדש על ידי מדונה עצמה, ביחד עם שפ פטיבון. גרסה זו שונה מהגרסה המקורית, אך הכתיבה נשארה כפי שהיא. בנוסף לכך, צורף שמה של פגי לי כאחת מכותבות השיר, אך לא צורפה לקרדיט המקורי.

בארצות הברית, הצליח השיר להתברג במקום ה-44 ברשימת שירי השנה שפורסמה מטעם מצעד שירי הדאנס קלאב.<ref></ref>

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של מדונה ב-13 בפברואר 2018, כמה עשורים לאחר צאתו המקורית. לאורכו של הקליפ, ניתן לראות את מדונה, כשהיא רוקדת לצלילי השיר, ביחד עם רקדן ליווי נוסף, תוך שהצבעים בקליפ נוטים לגוונים הבהירים, כדוגמת צהוב וכתום.

נכון למאי 2020, מונה הצפיות של הקליפ עומד על למעלה ממיליון צפיות.

== מיקומי שיא ==

== קישורים חיצוניים ==

== ביאורים ==

== הערות שוליים ==

קטגוריה:שירי 1956
קטגוריה:סינגלים מ-1993
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי אדי קולי
קטגוריה:שירים שנכתבו על ידי אוטיס בלקוול
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:וידאו קליפים שבוימו על ידי סטפן סדנאווי
קטגוריה:יצירות המבוססות על רומיאו ויוליה
קטגוריה:שירים על מיניות
קטגוריה:סינגלים שהגיעו למקום הראשון בפינלנד
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
טוקוס אדום-מקור

טוקוס אדום-מקור הוא שם כולל לחמישה מינים של עופות טרופיים מהסוג טוקוס שבמשפחת הקלאוניים הנחשבים למינים הקטנים ביותר במשפחתם. בעבר מינים אלה אוחדו למין אחד - טוקוס אדום-מקור צפוני (Tockus erythrorhynchus), בו נכללו 5 תת-מינים אך הם הופרדו לדעת חוקרים רבים בעוד אחרים ממשיכים לשייך אותם למין המקורי.

מיני טוקוס אלה בעלי מקור בולט ומעוקל כלפי מטה שצבעו אדום, מלפנים צהוב ובקצוות שחור. גופם לבן למעט הכנפיים והזנב הארוך. אורכם הממוצע מגיע לאורך 42 ס"מ בלי הבדלים גדולים בין הזוויגים. הטוקוסים הם ציידי חרקים אותם הם חוטפים בתעופה או מהקרקע. בנוסף הם יאכלו פירות, זרעים וחולייתנים קטנים.

מינים אלה מקננים בתוך נקרות וחללי עצים טבעיים. בתוך קן בו הנקבה יושבת ומטילה 3 ביצים הזכר אוטם את החור בעזרת בוץ, לשלשת ואדמה וכך מגונן על הנקבה מטורפים. לאחר שהגוזלים בוקעים הוא פורץ את הקיר ומחלץ את הנקבה והגוזלים החוצה.

==בתרבות==

טוקוסים אלה ידועים בעיקר מדמותו של זאזו מסרטי "מלך האריות". עם זאת זאזו הוא בעל נוצות כחולות וציצה שחורה מאחורי הראש שאינה קיימת אצל הטוקוסים.

===מינים===
* טוקוס אדום-מקור צפוני (Tockus erythrorhynchus)
* טוקוס אדום-מקור מערבי (Tockus kempi)
* טוקוס אדום-מקור טנזני (Tockus ruahae)
* טוקוס אדום-מקור דרומי (Tockus rufirostris)
* טוקוס אדום-מקור דמארה (Tockus damarensis)
==קישורים חיצוניים==
* [http://ibc.lynxeds.com/species/red-billed-hornbill-tockus-erythrorhynchus Red-billed Hornbill videos, photos & sounds טוקוס אדום ראש ב-HBW]
* [http://sabap2.adu.org.za/docs/sabap1/458.pdf Species text in The Atlas of Southern African Birds טוקוס אדום ראש באתר sabap2].

קטגוריה:טוקוס
קטגוריה:שמות עממיים של עופות
טוקוס אדום-מקור דרומי

טוקוס אדום-מקור דרומי (שם מדעי: Tockus rufirostris) הוא מין של טוקוס ממשפחת הקלאוניים ואחד מחמשת המינים של הקבוצה הלא-טקסונומית טוקוס אדום-מקור, אשר בעבר נחשבו למין אחד.
== מאפיינים ==
טוקוס זה דומה במראהו לקרובו הצפוני. במין זה שני הזוויגים דומים אך הזכר מעט גדול יותר וכן בעל מקור תחתון בעל סימנים שחורים במידה משתנה. הוא בעל מקור אדום, ארוך ומעוקל ובעל עיניים צהובות בולטות. הראש קטן והצוואר קצר ולעיתים נראים בעלי עור ורוד עז. הכנפיים מנומרות בשחור והזנב ארוך ושחור. טוקוס זה מצוי הרבה מזמנו על הקרקע עליה הוא מחפש מיני חרקים וטרף דומה אך גם פירות שונים.

התפוצה של טוקוס זה היא בדרומה של אפריקה שמדרום לסהרה באזורי סוואנה ושיחיות במלאווי, זמביה, דרום אנגולה, צפון-מזרח נמיביה, בוטסואנה, זימבבואה, מזרח סווזילנד ובדרום אפריקה. הוא מצוי גם במוזמביק לגדות נהר הזמבזי אך לא מצוי בשאר המדינה.

בסבכים הפתוחים של נמיביה טוקוס זה יכול להימצא לצד קרובו - טוקוס אדום-מקור דמארה (Tockus damarensis).

==קישורים חיצוניים==

קטגוריה:בעלי חיים שתוארו ב-1850
קטגוריה:טקסונים שתוארו בידי קרל יקוב סונדול
קטגוריה:טוקוס
קטגוריה:מלאווי: עופות
קטגוריה:זמביה: עופות
קטגוריה:עופות הסוואנה האפריקנית
טוקוס אדום-מקור מערבי

זכר אוכל ב[[גמביה.]]
טוקוס אדום-מקור מערבי (שם מדעי: Tockus kempi) הוא מין של טוקוס ממשפחת הקלאוניים ואחד מחמשת המינים של הקבוצה הלא-טקסונומית טוקוס אדום-מקור, אשר בעבר נחשבו למין אחד - טוקוס אדום-מקור צפוני וכמה מהחוקרים עדיין משייכים מין זה למין המקורי. תפוצת מין זה משתרעת בסוואנות ותחומי הסבכים והיערות של מערב אפריקה מסנגל וגמביה במזרח עד דרום מאוריטניה ומערב מאלי. 

הטוקוס הוא עוף קטן ביחס למשפחתו והוא בעל נוצות לבנות עם כנפיים מנומרות בשחור וזנב ארוך. הוא בעל מקור ארוך שצבעו אדום עז ובעל פס אפור-בהיר על עיניו שצבעם אפור-כהה. מין זה בעל צבעים דהויים יחסית לקרוביו החיים באזורים פתוחים יותר.

עוף זה ניזון הן על הקרקע והן באוויר או על ענפים מחרקים מעופפים שונים, טרף דומה, חולייתנים קטנים ומפירות וזרעים. כמו מרבית העופות הוא חי עם בן זוג קבוע לחיים. הנקבה מקננת בחללי עצים אותם הזכר מקרה בבוץ קשה ואדמה כדי למנוע כניסת טורפים ופגיעה אפשרית בביצים. לאחר שהגוזלים בוקעים הזכר שובר את הקיר ומשחרר את הנקבה וצאצאיה לחופשי.

==קישורים חיצוניים==

קטגוריה:טוקוס
קטגוריה:גינאה ביסאו: עופות
קטגוריה:גמביה: עופות
קטגוריה:בעלי חיים שתוארו ב-2000
קטגוריה:עופות הסוואנה האפריקנית
Breaking Those Walls

Breaking Those Walls הוא אלבום בכורה בין-לאומי הראשון של הזמרת ריטה והשני בסדר אלבומי האולפן שלה שיצא בשנת 1987. זהו אלבומה הראשון שהוקלט מחוץ לישראל.

==רקע==
האלבום הוקלט בגרמניה בחברת התקליטים Big Mouth ויצא על גבי תקליט ותקליטור, שהופץ באירופה (התקליט הופץ גם בישראל). ובישראל נמכר על ידי חברת התקליטים הליקון על גבי קלטת שמע. האלבום לא עמד בציפיות הגבוהות, אך לפי דיווחי "הליקון", הוא נמכר בכ-40,000 עותקים והגיע למעמד אלבום פלטינה.

האלבום כולל גרסאות באנגלית לשירי אלבומה הראשון: "בגידה" ("Moment of Truth"), "משחק מכור" ("The Game"), "עבד של הזמן" ("Slave of Time"), "שביל הבריחה" ("Last of the Great Pretenders"), "לבכות" ("The Rain") וגם לשיר "שבועה" ("Making Life") מאלבומו הראשון של רמי קלינשטיין. בנוסף חידוש לשירם של להקת הפוליס "Roxanne". ושלושה שירים חדשים: "Breaking Those Walls" (שיר הנושא), "Slow Down" (לו צולם אף קליפ מושקע ב"סיבה למסיבה") ו-"Mirror of Love" שכתב ירמי קפלן ותורגם מאוחר יותר לעברית על ידי יעקב גלעד, הפך ל"נוצה ברוח" ונכלל באלבומה ימי התום.

==רשימת השמעה==

==סינגלים==

==נתוני מכירות==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה
|40,000
|}

==קישורים חיצוניים==

*
*
*
*[https://charts.nz/showitem.asp?interpret=Rita+Farouz&titel=Breaking+Those+Walls&cat=a Breaking Those Walls] באתר charts.nz

==הערות שוליים==

קטגוריה:אלבומי 1987
קטגוריה:אלבומי ריטה
קטגוריה:אלבומים באנגלית
קטגוריה:אלבומי פלטינה בישראל
קטגוריה:אלבומי חברת הליקון
טוקוס אדום-מקור דמארה

טוקוס אדום-מקור דמארה (שם מדעי: Tockus damarensis) הוא מין של טוקוס ממשפחת הקלאוניים ואחד מחמשת המינים של הקבוצה הלא-טקסונומית טוקוס אדום-מקור, אשר בעבר נחשבו למין אחד. טוקוס זה מצוי בטבע באפריקה שמדרום לסהרה בסוואנות ובשטחי השיחיות של דרום-מערב אנגולה ובצפון נמיביה. הוא קרוי כך על שם שבט הדמארה המצוי באזורים אלה.

הטוקוס מגיע לאורך ממוצע של 42 ס"מ והוא בעל נוצות לבנות עם כנפיים שחורות מנומרות וזנב שחור. המקור של הטוקוס גדול ומעוקל וצבעו אדום. תחילת המקור צהובה ובעלת נחיריים גדולות הקרובות לעיניים הצהובות. החלק האחורי של הראש והצוואר בעלי פס שחור לאורכם. הקצה של המקור וחלקו התחתון שחורים והרגליים אפורות. הבטן לבנה מנומרת באפור ולעיתים לבנה לגמרי.

מין זה עף בזוגות או בחבורות קטנות וחוטף חרקים מהאוויר או מהקרקע. כמו כן הוא ניזון מפירות, זרעים ויצורים קטנים נוספים. הוא איננו נמצא בסכנה בטבע.

==קישורים חיצוניים==

==הערות שוליים==

קטגוריה:בעלי חיים שתוארו ב-1888
קטגוריה:טקסונים שתוארו בידי ג'ורג' ארנסט שלי
קטגוריה:טוקוס
קטגוריה:נמיביה: עופות
קטגוריה:עופות הסוואנה האפריקנית
Nothing Rhymed

"Nothing Rhymed" (בעברית: "מאומה לא מתחרז") הוא שיר מאת הזמר-יוצר האירי גילברט או'סאליבן שנכתב והוקלט בשנת 1970.

השיר יצא באוקטובר 1970. הוא הגיע למקום השמיני במצעד הסינגלים הבריטי, מקום שני באירלנד, ולמקום הראשון בהולנד. זה היה סינגל הבכורה של או'סאליבן שהפך ללהיט. "Nothing Rhymed" נכלל באלבומו של או'סאליבן "Himself" משנת 1971.

או'סאליבן סיפר שהמניע לכתיבת השיר היה סרט שראה בטלוויזיה על ילדים מורעבים באפריקה. הבסיסט הרבי פלאוורס השתתף בהקלטה המקורית. ההיסטוריון של מוזיקת הפופ פול גמבצ'יני תיאר את השיר בתוכנית תיעודית "Kings of 70s Romance" של ה-BBC משנת 2007 כ"אחד השירים הגדולים של כל הזמנים". המוזיקאי פול ולר אמר שהשירים "Nothing Rhymed" ו-"" הם "שניים מהשירים האהובים עליו ביותר".

שיר זה זכה למספר גרסאות הכיסוי הרבות ביותר מבין שיריו של או'סאליבן. טום ג'ונס, שגורדון מילס היה גם המנהל שלו, הקליט גרסה לאלבומו "She's A Lady" מ-1971. באותה שנה הקליטה להקת I Profeti גרסה עם מילים באיטלקית שיצאה באלבום "Era Bella. איבון אלימן ביצעה גרסת כיסוי של השיר לאלבום הבכורה שלה מ-1972. ב-1976 ביצע ברטון קאמינגס מלהקת The Guess Who את השיר לאלבום הסולו הראשון שלו. הזמרת-יוצרת הקנדית אם גרינר הקליטה גרסת כיסוי של השיר לאלבומה "Songs of Love and Death" משנת 2005. הזמר מוריסי החל ב-2002 לבצע את השיר בהופעותיו.

== קישורים חיצוניים ==

== הערות שוליים ==

קטגוריה:שירי 1970
קטגוריה:שירי גילברט או'סאליבן
ויליאם ויקרי

ויליאם ספנסר ויקרי (בשם מלא באנגלית: William Spencer Vickrey; 21 ביוני 1914 – 11 באוקטובר 1996) היה פרופסור לכלכלה וחתן פרס נובל יליד קנדה. ויקרי זכה בפרס נובל למדעי הכלכלה בשנת 1996 ביחד עם ג'יימס מירליס על מחקריהם בתאוריה הכלכלית של תמריצים תחת מידע א-סימטרי. הוא זוכה הפרס היחיד עד כה שנולד בקולומביה הבריטית.

ההכרזה על הפרס נמסרה שלושה ימים בלבד לפני מותו. ויקרי נפטר בזמן שנסע לכנס של אקדמאים ג'ורג'יסטים שאותו עזר לייסד ושאותו לא החמיץ במשך עשרים שנה. עמיתו למחלקה לכלכלה באוניברסיטת קולומביה, סי. לואל האריס<ref></ref>, קיבל את הפרס בשמו. ישנם רק שלושה מקרים נוספים בהם הוענק פרס נובל לאחר המוות.

== קורות חיים ==
ויקרי נולד בוויקטוריה, קולומביה הבריטית, ולמד בתיכון באנדובר , מסצ'וסטס. לאחר קבלת התואר הראשון במתמטיקה מאוניברסיטת ייל בשנת 1935, המשיך להשלמת תואר שני בשנת 1937 ולתואר דוקטור בשנת 1948, באוניברסיטת קולומביה, שם נשאר במשך רוב הקריירה.

== קריירה ==
ויקרי היה הראשון שהשתמש בכלים של תורת המשחקים כדי להסביר את הדינמיקה של מכירות פומביות. במאמר פורץ דרך ניסח ויקרי כמה שיוויי משקל במכירה פומבית, וסיפק תוצאה ראשונית של תיאורית תוחלת הרווח השווה (Revenue Equivalence Theorem). משפט תוחלת הרווח השווה נותר המרכזי בתורת המכרזים המודרנית. מכרז ויקרי נקרא על שמו.

ויקרי עבד גם על תמחור גודש, הרעיון שצריך לתמחר כבישים ושירותים אחרים כך שהמשתמשים יראו את העלויות הנובעות משימוש בשירות המנוצל במלואו כשיש עדיין ביקוש. תמחור גודש מאותת למשתמשים להתאים את התנהגותם או למשקיעים להרחיב את השירות על מנת להסיר את האילוץ. התאוריה יושמה לאחר מכן בחלקה בלונדון.

ויקרי כתב כי החלפת מיסים על ייצור ועבודה ("כולל מס על פיתוח הקרקע") במס שווי מקרקעין "תשפר משמעותית את היעילות הכלכלית של האזור". ויקרי טען עוד כי למס שווי מקרקעין לא יהיו השפעות שליליות וכי החלפת מיסים קיימים במס הקרקעות תגדיל את התפוקה המקומית כך שמחירי הקרקעות יעלו במקום ליפול.

הפילוסופיה הכלכלית של ויקרי הושפעה מג'ון מיינרד קיינס והנרי ג'ורג'. הוא היה מבקר חריף של בית הספר לכלכלה בשיקגו והיה קולני בהתנגדות למיקוד הפוליטי בהשגת תקציב מאוזן ובמאבק באינפלציה, במיוחד בתקופות של אבטלה גבוהה. בעבודתו תחת הגנרל דאגלס מקארתור, ויקרי סייע להשגת רפורמה אגררית ביפן.

לויקרי היו הרבה סטודנטים לתארים מתקדמים מאוניברסיטת קולומביה.

== חיים אישיים ==
ויקרי התחתן עם ססיל תומפסון בשנת 1951. הוא היה קווייקר. הוא נפטר בהריסון, ניו יורק בשנת 1996 מאי ספיקת לב.

== ראו גם==
* אגרת גודש בלונדון
* מכרז מחיר שני (מכרז ויקרי)

== קישורים חיצוניים ==

* [https://www.nobelprize.org/prizes/economic-sciences/1996/vickrey/biographical/ הביוגרפיה של חתן פרס נובל ויליאם ויקרי]
* [https://ideas.repec.org/e/pvi9.html מחקריו של ויליאם ויקרי ב-IDEAS]
* 
* 
* 

==הערות שוליים==

קטגוריה:כלכלנים קנדים
קטגוריה:חברי האקדמיה הלאומית למדעים של ארצות הברית
קטגוריה:נשיאי האגודה האמריקנית לכלכלה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קולומביה
קטגוריה:זוכי פרס נובל קנדים
קטגוריה:זוכי מלגת גוגנהיים
קטגוריה:זוכי פרס נובל לכלכלה
קטגוריה:מהגרים מקנדה לארצות הברית
קטגוריה:בוגרי אוניברסיטת ייל
קטגוריה:זוכי פרס נובל אמריקאים
קטגוריה:קנדים שנולדו ב-1914
קטגוריה:אמריקאים שנולדו ב-1914
קטגוריה:אמריקאים שנפטרו ב-1996
בית הכנסת בימבול

בית הכנסת בימבול היה בית כנסת אשר פעל בעיר ימבול בדרום-מזרח בולגריה בין השנים 1896–1948.

==היסטוריה==

תיעוד לקהילה יהודית בימבול קיים מהמאה ה-14. במקום התגוררו יהודים רומניוטים. בהמשך, בשלהי המאה ה-16 ובתחילת המאה ה-17 הגיעו לעיר מגורשי ספרד ופורטוגל. בראשית המאה ה-20 נכללה קהילת ימבול ברשימת 34 הקהילות המאורגנות בנסיכות בולגריה ומנתה כ-1,000 נפשות. בפרוץ מלחמת העולם הראשונה נמנו בימבול 1,600 יהודים שהתגוררו בשכונה יהודית ובה בית כנסת, בית ספר יסודי ובית מרחץ. בפרוץ מלחמת העולם השנייה נמנו בימבול 1,193 יהודים, רובם עלו לישראל לאחר המלחמה במסגרת העלייה ההמונית. ב-1952 התגוררו בימבול 333 יהודים ובראשית המאה ה-21 נמנו בעיר 90 יהודים.

==המבנה==
בית הכנסת הספרדי בימבול נחנך ב-1896 במרכז השכונה היהודית. לצידו שכן בית מרחץ ובו מקווה, ובסמוך אליו בית הספר היהודי. המבנה היה בן 2 קומות והכיל מקום לכמה מאות מתפללים. הקומה השנייה שימשה לעזרת נשים. ב-1948 נמכר מבנה בית הכנסת לצבא בולגריה ושימש מחסן תחמושת עבור יח' ברית ורשה. ב-1971 רכשה עיריית ימבול את המבנה ושיכנה בו גלריה לאמנות. בחפירה ארכאולוגית שבוצעה במקום, נתגלו מתחת למבנה הקיים שרידי בית כנסת קדום. החפירה כוסתה והשרידים לא נחקרו מסיבות תקציביות.

==קישורים חיצוניים==

==הערות שוליים==

ימבול
ימבול
קניון האחים ישראל

קניון ישראל תלפיות (הידוע גם כקניון האחים ישראל) הוא מרכז קניות הממוקם ברחוב יד חרוצים אזור התעשייה תלפיות שבדרום ירושלים, ונמצא בבעלות חברת "האחים ישראל".
==היסטוריה==
הקרקע עליה הוקם הקניון נרכשה בעסקת קומבינציה מהחברה הכלכלית לירושלים, בידי חברת "האחים ישראל" בשנת 1985. במקום עמד קודם מבנה תעשייתי שאותו הרסה החברה. על פי ההסכם החברה הכלכלית לירושלים החזיקה 30% מהזכויות בפרויקט. על פי תוכנית המתאר ואישורי הבנייה במסגרת הפרויקט היה אמור לקום מבנה לתעשייה ומלאכה, אך במקום זאת בנו "האחים ישראל" קניון בשטח 13 אלף מ"ר. כבר במהלך הבנייה הם הצליחו להשכיר את כל שטחי הקניון, ובדצמבר 1988 ועדת בדיקה שהוקמה הגישה המלצה לאפשר לאחים ישראל להשתמש בבניין למטרות מסחר, כיוון שכבר נקבעו עובדות בשטח.

הקניון נפתח בקיץ 1989. הקניון נחשב תחילה למוצלח, הוא היה הקניון המודרני הראשון בירושלים (לעומת מרכז כלל שהוקם עשר שנים לפניו), וגבה דמי שכירות של עד 30 דולר למ״ר. עם פתיחת קניון מלחה בשנת 1993, ואחר כך קניון הדר הסמוך ב-2001, הוא איבד את מעמדו כקניון המוביל בירושלים, ודמי השכירות בו ירדו.

עם פתיחתו של הקניון התקיימה מדי שנה בקניון תחרות יופי שנקראה "מיס קניון". בינואר 1991 (ימי מלחמת המפרץ) זכתה בתואר זה לאותה שנה הדוגמנית ענת אלימלך, תושבת העיר שהייתה בת כמעט 17 בזמן זכייתה בתואר. 

בשנת 2001 פתחה במרתף הקניון רשת רמי לוי שיווק השקמה את אחד המרכולים הראשונים שלה. בינואר 2009 רכש רמי לוי את הבעלות על השטח, המשתרע על 1,300 מ"ר, מהחברה הכלכלית לירושלים.

==קישורים חיצוניים==
* 
==הערות שוליים==

קטגוריה:ירושלים: מרכזי קניות
קטגוריה:תלפיות
איפה בו?

איפה בו? (באנגלית: !Boo, מילולית: "בו!") היא סדרת אנימציה בריטית לילדים המשודרת בבריטניה בערוץ CBeebies, במקור ב-BBC Two, והופקה על ידי NBC Universal. בישראל הסדרה משודרת בערוץ הופ!. היא כוללת כמה דמויות מצוירות שמשחקות משחק הדומה למחבואים במגוון הגדרות. הפרשנות מבוצעת על ידי מספר מבוגר, מבוגרת ומקהלת ילדים. הסדרה הופקה על ידי חברת ההפקה העצמאית Tell-Tale Productions, משנת 2007 עד 2012 שודרו שידורים חוזרים של התוכנית בארצות הברית ב-Qubo.

לסדרה בסך הכל 102 פרקים וכוללת פרק ספיישל חג מולד אחד והייתה מועמדת לתואר BAFTA בשנים 2002–2003.

בסוף כל פרק ישנו שיר, בדרך כלל על התאמת תווים או חפצים לצורות או לצבעים שלהם.

== הדמויות ==
* בו (באנגלית: Boo) - יצור טלאים בצורת אגס או חציל עם שיער כתום. כפות רגליו אדומות ועליהן כתמים לבנים. המטרה העיקרית של התוכנית היא למצוא את בו במקומות המסתור השונים שלו. באמצע כל פרק, בו מאמץ באורח קסום תכונות של סביבתו (למשל באנטארקטיקה הופך בו לפינגווין). בו לא מדבר, רק שורק בתחילת כל פרק ורוקד במהלך כל שיר.
* ברווזה חה-חה (באנגלית: Laughing Duck) - ברווזה צהובה, שצוחקת כאשר "מוצאים אותה". יש לה מקור כתום התואם את רגליה ויש לה יכולות לעוף ולשחות. בפרק "בית חולים" כשמצאו אותה היא לא צחקה בכלל היא הייתה עצובה בפרק, בסצנה שלפני השיר בו דגדג לה את הכף הרגל שלה והצחוק שלה חזר בעזרת זה.
* דובי נם (באנגלית: Sleepy Bear) - דובון חום שישן בדרך כלל, מפהק אשר "מוצאים אותו". השמכה שלו אדומה עם לבבות מודפסים לבן. משפט הביטוי הקשור אליו הוא "ששש... ללכת בשקט!, ללכת בשקט!".
*אבנר הנמר (באנגלית: Growling Tiger) נמר צעצועי רך ידידותי עם אוזניים לבנות ומרופדות. הוא שואג כאשר "מוצאים אותו". משפט הביטוי המשויך אליו הוא "זה אבנר הנמר! תברח! תברח!".

שאר הדמויות, הן של בני אדם והן של בעלי חיים, משתנות מפרק אחד למשנהו. האנשים שיש להם תפקידים אורחים בתוכנית הם אמנים, קת'י מעצב שיער, אחות, דוקטור, מורה (החלקה על הקרח), מלצרית, לקוחות מאושרים (גבר אחד ואשה אחת), שף, האישה כלונסאות גבוהות, מנהל הטבעות, מורה חיננית (רקדנית הבלט), וטרינר ואבא.

התוכי הכחול הסדוק (למעשה קקדו) ועליו סמל אדום מופיע בכלוב ציפורים (שנלקח הביתה על ידי לקוח) אצל הווטרינר.

== קישורים חיצוניים ==
* 

קטגוריה:סדרות ערוץ הופ!

קטגוריה:סדרות הנפשה בריטיות

קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות פנטזיה בריטיות
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה בריטיות לילדים
יחסי אוסטריה–סלובניה

שגרירות סלובניה בווינה
יחסי אוסטריה–סלובניה הם יחסי החוץ המתקיימים בין אוסטריה לסלובניה. שתי המדינות הן חברות באו"ם באיחוד האירופי וארגונים נוספים.

==היסטוריה==
במהלך המאה ה-14 נפלו שטחי סלובניה בשליטת בית הבסבורג, ובשנים שלאחר מכן הייתה בשליטת ממלכת הבסבורג, האימפריה האוסטרית והאימפריה האוסטרו-הונגרית עד לאחר תבוסת אוסטריה במלחמת העולם הראשונה. במאה ה-19 היו הסלובנים פזורים בין מספר מחוזות של האימפריה האוסטרו-הונגרית. במאורעות "אביב העמים" של 1848 הם פתחו במאבק למען איחוד פוליטי ולאומי במדינה סלובנית אחת. הסלובנים מימשו שאיפה זו רק ב-1918, בתום מלחמת העולם הראשונה, אך לא בישות מדינית נפרדת אלא במסגרת ממלכת הסרבים, הקרואטים והסלובנים, שכונתה לימים "יוגוסלביה".

במלחמת העולם השנייה נכבשה סלובניה על ידי גרמניה הנאצית, אשר אוסטריה הייתה חלק ממנה בעקבות האנשלוס. בתקופת הכיבוש הנאצי פעלה בסלובניה תנועת התנגדות לאומית, שבראשה עמדו מנהיגים קומוניסטים. בתום המלחמה הפכה סלובניה למדינה חברה בפדרציה של יוגוסלביה הקומוניסטית, ובמסגרת זו נהנתה ממידה גדולה של אוטונומיה כלכלית ותרבותית.

ב-1989 החליט הפרלמנט של סלובניה על היפרדותה מיוגוסלביה, וב-1990 אושרה החלטה זו במשאל עם. ב-1991 הכריזה סלובניה על עצמאותה. הצבא העממי היוגוסלבי פלש ב-27 ביוני לשטחה, אולם בהתערבות האו"ם פסקה הלחימה כעבור עשרה ימים. המלחמה שהתנהלה במהלך הימים האלה נקראה מלחמת עשרת הימים, ובמהלכה התנהלו קרבות גם באזור הגבול עם אוסטריה, אשר מצידה תמכה בסלובניה. ב-15 בינואר 1992 הכירה אוסטריה בעצמאותה של סלובניה, וב-15 בנובמבר 1992 חתמו שתי המדינות על סדרת הסכמים דו-צדדיים, אשר נכנסו לתוקף ב-1 בנובמבר 1993.

==יחסים דיפלומטיים==
אוסטריה מחזיקה בסלובניה שגרירות בליובליאנה וקונסוליה כללית במריבור. מאידך, סלובניה מחזיקה שגרירות באוסטריה בווינה וקונסוליות באייזנשטאדט, גראץ, אינסברוק, קלגנפורט, לינץ, זלצבורג וסנקט פלטן.

==קישורים חיצוניים==

==הערות שוליים==